**Jegyzőkönyv**

**Nagykovácsi Nagyközség Önkormányzat**

**Egészségügyi és szociális bizottság nyilvános üléséről**

**Az ülés helye: Öregiskola Közösségi Ház és Könyvtár**

**Az ülés időpontja:** 2016. október 10. (hétfő 16 óra)

**Meghívottak:** Dr. Szabó András elnök, Bánóczi Margit, dr. Klein Katalin, Pintér Tünde, Karczewicz Ágnes, Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, Gerely Gábor képviselő, Honti Zoltán képviselő, Tegzes Endre képviselő, Fodor Attila képviselő, Papp István jegyző, dr. Németh Zsanett aljegyző, Grégerné Papp Ildikó osztályvezető

**Megjelentek:** Dr. Szabó András elnök, Bánóczi Margit, Karczewicz Ágnes, Kiszelné Mohos Katalin polgármester, dr. Fegyveres-Fiskál Gábor alpolgármester, Honti Zoltán képviselő, Papp István jegyző, dr. Németh Zsanett aljegyző, Grégerné Papp Ildikó osztályvezető, dr. Kordé Izabella, Kissné Szalay Erzsébet jegyzőkönyvvezető

**dr. Szabó András elnök:** Köszöntöm a megjelenteket. Megállapítom, hogy az Egészségügyi és szociális bizottság 3 fővel jelen van, határozatképes. Ha nincs hozzászólás, akkor felteszem szavazásra a napirendet. Indítható a szavazás.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**16/2016. (X. 10.) HATÁROZATA**

**Tárgy: Az Egészségügyi és szociális bizottság 2016. október 10-i ülésének napirendje**

Nagykovácsi Nagyközség Önkormányzat Egészségügyi és szociális bizottsága úgy dönt, hogy 2016. október 10-i ülésén az alábbi napirendet tárgyalja:

**1. Nagykovácsi Nagyközség I. számú gyermekorvosi praxis értékesítésével kapcsolatos döntések**

**Határidő**: azonnal

**Felelős**: EÜB elnök

**1. naprendi pont**

**Nagykovácsi Nagyközség I. számú gyermekorvosi praxis értékesítésével kapcsolatos döntések**

**dr. Szabó András elnök:** Átadom a szót Grégerné Papp Ildikó osztályvezető asszonynak, hogy röviden ismertesse az előterjesztést.

**Grégerné Papp Ildikó osztályvezető**: *Röviden ismertette az előterjesztést.*

**dr. Szabó András elnök:** Köszönöm. Itt van körünkben dr. Kordé Izabella doktornő. Kérem, hogy röviden mutatkozzon be a jelenlévőknek.

**dr. Kordé Izabella:** Köszönöm. 1995-ben végeztem a SOTE-n, 2002-ben szereztem szakvizsgát csecsemő és gyermekgyógyászatból. 5 évet dolgoztam már korábban gyermek háziorvosi praxisban, Budapesten a XVI. kerületben. Nagyon szívesen végzem ezt a munkát, mert folyamatában látom fejlődni a gyerekeket. Úgy érzem, nagyon sok mindent lehet adni a gyermek háziorvosi munka során a szülőknek, gyerekeknek, amit később is hasznosítani tudnak. Mindig a preventív szemléletet képviseltem. Ezt a munkámat meg kellett szakítanom, mert megszületett második kisgyermekem. Nagy örömmel hallottam erről a lehetőségről, lakhelyünk, a 2/A kerület közelében. Nagyon szívesen folytatnám azt a munkát, amit már korábban is végeztem, szívesen dolgoznék egy ilyen dinamikusan fejlődő településen.

**dr. Szabó András elnök:** Köszönöm. Van-e kérdés, hozzászólás? Átadoma szót jegyző úrnak.

**Papp István jegyző**: A döntés három részből áll. Egyrészt, ha véglegesen megszerzi a praxis engedélyét a doktornő, arra az esetre egy feladat-ellátási szerződési lehetőséget adunk a doktornőnek, határozatlan időre, de legalább öt évre. Ezt egy előszerződésben rögzítjük is, ennek aláírására kap felhatalmazást polgármester asszony. Harmadrészt pedig lehetőséget adunk a doktornőnek, hogy a praxisát a Kaszáló u. 12-14. sz. alatti rendelőben, megosztva Jakab doktornővel folytassa. A benyújtott módosítás az 1. pontra vonatkozik, hogy határozatlan időre kötjük a szerződést.

**dr. Szabó András:** Rendben, köszönöm szépen. Amennyiben nincs további kérdés, hozzászólás, akkor szavazásra teszem fel az előterjesztésben foglalt határozati javaslatot. Indítható a szavazás.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**17/2016. (X. 10.) HATÁROZATA**

**Tárgy: Nagykovácsi I. számú gyermekorvosi praxis értékesítésével kapcsolatos döntések**

Nagykovácsi Nagyközség Önkormányzat Egészségügyi és szociális bizottsága javasolja a Képviselő-testületnek az alábbi határozat elfogadását:

1. Nagykovácsi Nagyközség Önkormányzatának Képviselő-testülete kinyilvánítja azon szándékát, hogy a Nagykovácsi I. számú gyermekorvosi körzet tekintetében dr. Kuchárné dr. Kordé Izabella gyermekorvos személyes közreműködésével működő egészségügyi szolgáltatóval határozatlan időre, de legalább 5 évre feladat-ellátási szerződést köt abban az esetben, ha dr. Kuchárné dr. Kordé Izabella az Országos Egészségbiztosítási Pénztár pályázatán indulva pozitív elbírálásban részesül és vele a támogatási szerződés aláírásra kerül, valamint megszerzi a praxisengedélyét.

2. Nagykovácsi Nagyközség Önkormányzatának Képviselő-testülete hozzájárul ahhoz, hogy dr. Kuchárné dr. Kordé Izabella egyéni vállalkozóként az önkormányzat tulajdonában lévő Nagykovácsi, Kaszáló utca 12-14. szám alatti gyermekorvosi rendelőben székhelyet létesítsen.

3. Nagykovácsi Nagyközség Önkormányzatának Képviselő-testülete az 1. pontban foglalt feltételek teljesülése esetén a Máté és Márk Egészségügyi, Szolgáltató és Kereskedelmi Kft-vel kötött feladat-ellátási szerződés közös megegyezéssel való megszüntetését kezdeményezi azzal, hogy a szerződés ténylegesen dr. Kuchárné dr. Kordé Izabella személyes közreműködésével működő egészségügyi szolgáltatóval kötött feladat-ellátási szerződés megkötése napját megelőző napon szűnik meg.

4. Nagykovácsi Nagyközség Önkormányzatának Képviselő-testülete felkéri a polgármestert a szükséges intézkedések megtételére és felhatalmazza a feladat-ellátási előszerződés aláírására.

**Határidő:** az 1. és 3. pont esetében azonnal

 a 2. pont esetében a támogatási szerződés aláírását követően

**Felelős:** polgármester

**dr. Szabó András elnök**: Köszönöm szépen. Amennyiben nincs több hozzászólás, vélemény, a bizottság ülését 16 óra 10 perckor lezárom.

K.m.f.

dr. Szabó András Bánóczi Margit

 elnök tag